CELEX: 22021D0186
Language: lt
Date: 1530835200000
Title: 2018 m. liepos 6 d. EEE jungtinio komiteto sprendimas Nr. 124/2018, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2021/186]

2021 2 25   
               
               
                  LT
               
               
                  Europos Sąjungos oficialusis leidinys
               
               
                  L 67/3
               
            
         EEE JUNGTINIO KOMITETO SPRENDIMAS
         Nr. 124/2018
         2018 m. liepos 6 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2021/186]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2018 m. sausio 25 d. Komisijos įgyvendinimo sprendimas (ES) 2018/136, kuriuo skiriama Europos Sąjungos snukio ir nagų ligos tyrimo etaloninė laboratorija ir dėl Europos Sąjungos vezikulinės kiaulių ligos tyrimo etaloninės laboratorijos iš dalies keičiamas Tarybos direktyvos 92/119/EEB II priedas (1);
                  
               
                     (2)
                  
                  
                     Įgyvendinimo sprendimu (ES) 2018/136 nuo 2019 m. sausio 1 d. panaikinamas į EEE susitarimą įtrauktas Komisijos įgyvendinimo sprendimas 2012/767/ES (2), todėl nuo 2019 m. sausio 1 d. jis turi būti iš EEE susitarimo išbrauktas;
                  
               
                     (3)
                  
                  
                     šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus, ir gyvūninių produktų, tokių kaip kiaušialąstės, embrionai ir sperma. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įvadinės dalies 2 dalyje. Todėl šis sprendimas Islandijai netaikomas;
                  
               
                     (4)
                  
                  
                     šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas Lichtenšteinui netaikomas;
                  
               
                     (5)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo I skyrius iš dalies keičiamas taip:
            
                        1.
                     
                     
                        3.1 dalies 9 punktas (Tarybos direktyva 92/119/EEB) papildomas šia įtrauka:
                        
                                    „—
                                 
                                 
                                    
                                       32018 D 0136: 2018 m. sausio 25 d. Komisijos įgyvendinimo sprendimu (ES) 2018/136 (OL L 24, 2018 1 27, p. 3).“
                                 
                              
                  
                        2.
                     
                     
                        3.2 dalyje po 47 punkto (Komisijos reglamentas (ES) Nr. 415/2013) įterpiamas šis punktas:
                        
                                    „48.
                                 
                                 
                                    
                                       32018 D 0136: 2018 m. sausio 25 d. Komisijos įgyvendinimo sprendimas (ES) 2018/136, kuriuo skiriama Europos Sąjungos snukio ir nagų ligos tyrimo etaloninė laboratorija ir dėl Europos Sąjungos vezikulinės kiaulių ligos tyrimo etaloninės laboratorijos iš dalies keičiamas Tarybos direktyvos 92/119/EEB II priedas (OL L 24, 2018 1 27, p. 3).
                                    Šis aktas netaikomas Islandijai.“
                                 
                              
                  
                        3.
                     
                     
                        3.2 dalies 35 punkto (Komisijos įgyvendinimo sprendimas 2012/767/ES) tekstas išbraukiamas nuo 2019 m. sausio 1 d.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo sprendimo (ES) 2018/136 tekstas norvegų kalba yra autentiškas.
         
         
            3 straipsnis
            Šis sprendimas įsigalioja 2018 m. liepos 7 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. liepos 6 d.
            
               
                  EEE jungtinio komiteto vardu
               
               
                  Pirmininkė
               
               Oda Helen SLETNES
            
         
         
            (1)  OL L 24, 2018 1 27, p. 3.
         
            (2)  OL L 337, 2012 12 11, p. 54.
         
            (*1)  Konstitucinių reikalavimų nenurodyta.